Baydenning Putin bilan muzokara olib borish sharti ma'lum qilindi

AQSh rahbari Jo Bayden Ukrainada keskinlik pasaygan taqdirdagina Rossiya prezidenti Vladimir Putin bilan to'g'ridan-to'g'ri muzokaralar olib borishga rozi bo'ladi. Bu haqda Oq uy matbuot xizmati xabar berdi.
Keltirilishicha, Oq uyning aloqalar bo'yicha direktori Keyt Bedingfild bu bo'yicha ma'lumot bergan.
“Bu Vladimir Putinning nima haqida gaplashmoqchi ekaniga bog'liq bo'ladi. Biz prezident bunday suhbatga rozi bo'lishidan oldin Rossiya tomonidan Ukrainada keskinlikni sezilarli darajada pasaytirish va diplomatiyaga sodiqlik zarurligini aytdik”, — degan rasmiy.
Eslatib o'tmaiz, Pentagon Rossiyani AQSh milliy xavfsizligiga “jiddiy tahdid” deb bilishi ma'lum bo'lgan. Bayden Varshavada so'zlagan nutqida Putin hokimiyatda qolmasligi kerakligini aytgan. Keyinchalik u o'z so'zidan qaytmaganini qo'shimcha qilgan.
Avvalroq AQSh prezidenti Varshavadagi nutqi davomida ruslarga murojaat qilgandi. Shuningdek, Oq uy rahbari amerikalik harbiylar Ukrainaga yuborilishi haqida gapirgan.